চাপাইনবাবগঞ্জের কৃষক রমজান আলী আরও জানান, রবিশাইল, মাগুরশাইল, ঝিঙ্গাশাইল, বাতরাই, সোনাকাঠি, সোনাশাইল, দুধখানি, মাগুরছড়া, এসব ধানের মজা আলাদা। অথচ এসব ধানের নাড়াতেই সার আছে। ইরিধানের নাড়া গরুতে ভাল করে খায় না। ভাদইধানের নাড়া মাটিতে পড়লে মাটি উর্বর হয়ে যায়। আষাড়, শ্রাবণ, ভাদ্র আশ্বিন এই তিনমাস গোবর জমালে প্রায় দুই বিঘা জমিতে আমি সার দিতে পারি। গোবর দিলে মাটি নরম থাকে লাঙ্গল চালানো যায়  সহজে। গোবর দিয়ে মাটিতে সূর্যের তাপ সহজে ঢোকে। কিন্তু ইরিধান চাষ করা জমিতে লাঙ্গল ঢোকে না। সূর্যের তাপ ঢোকে না। ইরিধানের নাড়া গুরুতে খায় না। গোবর পেতে হলে গরুকে নাড়া খাওয়াতে হবে। ফলে জমির উর্বরতা রক্ষায় স্থানীয় জাতের ধানের বিকল্প নাই।